OpenLLM-France/wikimedia huggingface dataset:
# Cova d'Andrahomana

La cova d'Andrahomana és una cova remota i ensorrada a la costa sud-est de l'illa de Madagascar. Té importància per la seva aportació científica i la seva bellesa visual. És l'únic lloc en tot el sud-est de l'illa on s'han trobat restes fòssils de vertebrats. Va ser explorada per Alfred Grandidier i el seu fill, Guillaume Grandidier, entre d'altres.
Situada en una àrea de ràpida transició entre una regió de vegetació semiàrida a l'oest i selva humida a l'est, conté restes fòssils dels dos hàbitats. Es creu que la cova es va ensorrar aproximadament després d'uns 100.000 anys de la seva formació. Des del seu col·lapse, Andrahomana ha acumulat sediments i restes biòtiques. En la part baixa de la cova s'han trobat evidències que o bé casos de marea alta o d'esdeveniments marins extrems han introduït aigües marines dins la cova, afegint restes marines als altres sediments. Entre els anys 2000 i 2003 es va completar l'exploració de totes les parts de la cova per diversos grups de científics. Les restes fòssils datades mitjançant carboni-14 tenen una edat entre 7.500 i 1.700 anys, aproximadament.

## Fauna

Aquests són algunes de les restes fòssils animals trobades en les expedicions de l'any 2003 i anteriors.
| Mamífers Tenrec orellut (Geogale aurita)Tenrec comú (Tenrec ecaudatus)Guineu voladora de Madagascar (Pteropus rufus)Ratpenat frugívor de Madagascar (Rousettus madagascariensis)Lèmur ratolí (Microcebus spp.)Lèmur nan de cua gruixuda (Cheirogaleus medius)Lèmur de cua anellada (Lemur catta)Pachylemur insignisSifaca de Verreaux (Propithecus verreauxi)Archaeolemur (Archaeolemur majori)Hadropitec (Hadropithecus stenognathus)Lèmur gegant (Megaladapis edwardsi)Hipopòtam nan malgaix (Hippopotamus lemerlei)Macrotarsomys petteriRatolí comú (Mus musculus) | Aus Aepyornis spp.Centrornis spp.Rèptils Dipsochelys sp.Tortuga radiada (Geochelone radiata)Amfibis Voay robustus (Originalment assignat de manera errònia al gènere Crocodylus) |

## Referències

* ↑ Burney, D.A. «New Findings at Andrahomana Cave, Southeastern Madagascar». [Consulta: 30 març 2016].
* ↑ Grandidier, A. and Vaillant, L. (1872). Sur le crocodile fossile d'Amboulintsatre (Madagascar). Comptes Rendus de l'Académie des Sciences Paris 75:150–151.
* ↑ Brochu, C. A. and Storrs, G. W. (1995). The giant dwarf crocodile: a reappraisal of ‘Crocodylus' robustus from the Quaternary of Madagascar. In: Patterson, Goodman, and Sedlock, eds., Environmental Change in Madagascar. p. 70.
# LNM

LNM té els següents significats:
* Museu Nacional de Lituània (del seu nom en lituà Lietuvos Nacionalinis Muziejus), museu històric amb seu a Vílnius, a Lituània
* Moviment Nacional Libanès (del seu nom en anglès Lebanese National Movement), front d'organitzacions polítiques panarabistes actiu durant la Guerra civil libanesa
* Lecture Notes in Mathematics, sèrie de llibres sobre matemàtiques publicada per Springer Science+Business Media
# Bombay

«Bombay» té aquests significats:
* Ciutat de Bombai
* Presidència de Bombai, antiga divisó administrativa de l'Índia Britànica
* Estat de Bombai (Bombay State), antic estat de l'Índia
* Bombay duck o "ànec de Bombai" (Harpadon nehereus), peix de la família Synodontidae molt apreciat a la gastronomia local de Bombai
* Bombay Beach, Califòrnia.
# Vilory

Vilory és un municipi francès situat al departament de l'Alt Saona i a la regió de Borgonya - Franc Comtat. L'any 2007 tenia 90 habitants.

## Demografia
### Població

El 2007 la població de fet de Vilory era de 90 persones. Hi havia 28 famílies, de les quals 4 eren unipersonals (4 dones vivint soles i 4 dones vivint soles), 8 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 33 habitatges, 30 eren l'habitatge principal de la família, 2 eren segones residències i 1 estava desocupat. Tots els 33 habitatges eren cases. Dels 30 habitatges principals, 26 estaven ocupats pels seus propietaris, 2 estaven llogats i ocupats pels llogaters i 2 estaven cedits a títol gratuït; 1 tenia tres cambres, 7 en tenien quatre i 22 en tenien cinc o més. 23 habitatges disposaven pel capbaix d'una plaça de pàrquing. A 7 habitatges hi havia un automòbil i a 20 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Vilory el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 4 |
| 4 | 65 a 69 | 4 |
| 4 | 60 a 64 | 0 |
| 0 | 55 a 59 | 0 |
| 4 | 50 a 54 | 4 |
| 0 | 45 a 49 | 0 |
| 4 | 40 a 44 | 4 |
| 12 | 35 a 39 | 0 |
| 0 | 30 a 34 | 8 |
| 4 | 25 a 29 | 0 |
| 4 | 20 a 24 | 0 |
| 12 | 15 a 19 | 4 |
| 4 | 10 a 14 | 16 |
| 0 | 5 a 9 | 0 |
| 0 | 0 a 4 | 4 |

## Economia

El 2007 la població en edat de treballar era de 62 persones, 43 eren actives i 19 eren inactives. De les 43 persones actives 37 estaven ocupades (27 homes i 10 dones) i 6 estaven aturades (4 homes i 2 dones). De les 19 persones inactives 2 estaven jubilades, 10 estaven estudiant i 7 estaven classificades com a «altres inactius».

### Activitats econòmiques

Els 3 establiments que hi havia el 2007 eren d'empreses de construcció.
Dels 2 establiments de servei als particulars que hi havia el 2009, 1 era un guixaire pintor i 1 electricista.
L'any 2000 a Vilory hi havia 6 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Vilory a l'INSEE.
* Évolution et structure de la population Fitxa amb el detall de dades de Vilory a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Valle Nevado

Valle Nevado és una estació d'esquí situada a Farellones 46 kilòmetres a l'orient de Santiago, la capital de Xile.
És un dels més recents centres d'esquí a Xile. Va ser creat el 1988 per empresaris francesos, seguint els patrons dels ressorts hivernals dels Alps, a les faldes del Turó El Plom, a la serralada andina propera a Santiago.
Aquest centre d'esquí compta amb una de les àrees esquiables més grans d'Amèrica del Sud i és considerat un dels més moderns del continent. En els darrers anys, s'han ampliat les pistes i s'han creat un snow park i un halfpipe per a la pràctica d'esquí acrobàtic, esquí d'estil lliure, salt en esquí i surf de neu. Des de l'any 2003, Valle Nevado és seu d'unes de les dates de la Copa Mundial de surf de neu. També es pot practicar heliesquí.

## Referències

* ↑ Chileanski.com - Valle Nevado
* ↑ Valle Nevado. «Còpia arxivada» (en anglès). www.vallenevado.com, s/f. Arxivat de l'original el 2012-06-04. [Consulta: 11 desembre 2021].
* ↑ Loftus, Margaret. «Slope time: 7 underrated ski resorts - Valle Nevado, Chile» (en anglès). edition.cnn.com, 24-02-2012. [Consulta: 5 març 2012].
* ↑ Valle Nevado. «Còpia arxivada» (en anglès). www.vallenevado.com, s/f. Arxivat de l'original el 2012-05-31. [Consulta: 11 desembre 2021].
* ↑ Rane, Jordan. «World's 10 most loved cities» (en anglès). www.cnngo.com, 08-06-2012. Arxivat de l'original el 10 de juny de 2012. [Consulta: 13 juny 2012].
* ↑ «World's Best Valle Nevado Granite & Marble» (en anglès). nadiakvk.org, 04-06-2019. Arxivat de l'original el 15 de juny de 2019. [Consulta: 13 juny 2012].

## Enllaços externs

* Valle Nevado - Lloc web oficial
* Valle Nevado Granite Centre - Official Arxivat 2012-06-10 a Wayback Machine.
* Servicio Nacional de Turismo
* Guia d'esquí a GoChile
# Cisterna àrab de Castellnou

La Cisterna àrab és una construcció d'origen hispanoàrab de la població de Castellnou (o Castellnou de Sogorb) en la comarca valenciana de l'Alt Palància.
Aquest edifici, de construcció islàmica, ha perdurat fins als temps presents. La cisterna la formen una escala, una cambra subterrània i un dipòsit circular situat en l'angle format per l'escala i la càmera. L'escala té dos trams, el primer descendeix des de la superfície del terreny amb gran pendent, té 32 esglaons i el segon 8 esglaons. La càmera té 4,50 m de llarga per 2,25 m. d'ampla, amb una altura de 4 metres fins a l'arrencada de la volta. Aquest és el recinte que es troba en la cota més baixa de l'edifici, i és aquí on està situat el sistema per a l'extracció de l'aigua: sortida i pileta, la qual està parcialment encastada en un nínxol que forma cavitat d'arc de mig punt perfecte i està format per carreus. El dipòsit és de planta circular de 6 m de diàmetre i amb una altura de 9,10 m. fins al nivell de la superfície. Les parets són de maçoneria. L'interior del dipòsit va ser revestit diverses vegades amb morter de calç per a protegir, sanejar i evitar al mateix temps filtracions.
La capacitat del dipòsit és de 200.000 litres aproximadament, i les aigües que s'emmagatzemaven provenien de la Font del Lugar mitjançant una séquia que travessa Castellnou fins a arribar aquí.
La Cisterna de Castellnou és sens dubte un dels millors exemplars conservats d'enginyeria hidràulica islàmica d'aquest tipus en la comarca de l'Alt Palància.
# Ptilinop de barbeta negra

El ptilinop de barbeta negra (Ramphiculus epius) és una espècie d'ocell de la família dels colúmbids (Columbidae) que habita boscos i densa vegetació de l'illa de Sulawesi.

## Referències

* ↑ del Hoyo, Josep. All the birds of the world (en anglès). Barcelona: Lynx editions, 2020, p. 110. ISBN 978-84-16728-37-4.
# LOFT

El Large Observatory for X-ray Timing (LOFT) és una proposta de missió espacial de l'ESA programat per llançar al voltant de 2022, dedicat a l'estudi de les estrelles de neutrons, forats negres i altres objectes compactes per mitjà del seva molt ràpida variabilitat de raigs X. La missió es va presentar a la convocatòria de propostes M3 Cosmic Vision de l'ESA, i va ser seleccionat, juntament amb altres tres missions, per una fase d'avaluació inicial.
LOFT compta amb el suport d'una gran col·laboració internacional, dirigit per investigadors repartits en la majoria dels països europeus, entre ells Itàlia, Suïssa, Alemanya, Dinamarca, Regne Unit, Grècia, Irlanda, el Països Baixos, Polònia, República Txeca, Espanya, i amb la contribució del Brasil, Canadà, Israel, Estats Units i Turquia. SRON Netherlands Institute for Space Research treballa com a investigador principal.

## Arquitectura de la missió

La missió Large Observatory for X-ray Timing comprèn de dos instruments.
* Large Area Detector (LAD), un detector de raigs X colimat de 10 m²
* Wide Field Monitor (WFM), un monitor de raigs X de màscara codificada de gran angular
El Large Area Detector (LAD) arriba una àrea efectiva de ~10 m² (més d'un ordre de magnitud més gran que l'actual conjunt de detectors de raigs X de vehicles espacials, p.e. RXTE) en el rang de 2-50 keV, però, encara ajustant un llançador i plataforma convencional de petita/mitjana classe, gràcies al disseny monolític de la seva gran àrea de Silicon Drift Detectors (SDD).
El Wide Field Monitor (WFM) és un monitor de raigs X de màscara codificada amb un gran camp de visió (amb observació sobre el 50% del cel disponible pel LAD en qualsevol moment), i també es basa en la tecnologia Silicon Drift Detector. El seu rang d'energia de funcionament és el mateix de la LAD, p.e. 2-50 keV.

## Objectius

Els principals objectius científics del LOFT són:
* la determinació de l'estructura de les estrelles de neutrons i la seva equació d'estat
* l'estudi de la física en forts camps gravitatoris, p.e. en els discs d'acreció al voltant de forats negres
* els mesuraments directes de la massa i espíns de forats negres
A més d'aquests temes, LOFT també té voluntat en l'estudi general dels espectres de raigs X i la variabilitat per a una àmplia gamma de fonts astrofísiques, p.e. magnetars, galàxies actives, estrelles variables cataclísmiques, raigs X transitoris i esclats de raigs gamma.
Les capacitats úniques del LOFT, fa que aquests instruments siguin certament capaços de proporcionar nous avenços en una àmplia gamma d'àrees d'investigació astrofísica.

## Vegeu també

* EChO
* MarcoPolo-R
* STE-QUEST

## Referències

* ↑ Call for a Medium-size mission opportunity for a launch in 2022
* ↑ Four candidates selected for the next medium-class mission in ESA's Cosmic Vision

## Enllaços externs

* LOFT - Lloc web oficial
* Four candidates selected for the next medium-class mission in ESA's Cosmic Vision
* LOFT Supporters Newsletter Arxivat 2013-01-05 a Wayback Machine.
Agència Espacial Europea :
# Brycinus minutus

Brycinus minutus és una espècie de peix de la família dels alèstids i de l'ordre dels caraciformes.

## Morfologia

* Els mascles poden assolir 3,3 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Àfrica: és una espècie de peix endèmica del llac Turkana.

## Referències

* ↑ Cuvier, G. & A. Valenciennes, 1850. Histoire naturelle des poissons. Tome vingt-deuxième. Suite du livre vingt-deuxième. Suite de la famille des Salmonoïdes. Table générale de l'Histoire Naturelle des Poissons (pp. 1-91). Hist. Nat. Poiss. v. 22: i-xx + 1 p. + 1-532 + 1-91, Pls. 634-650.
* ↑ BioLib (anglès)
* 1 2 3 FishBase (anglès)
* ↑ Seegers, L., L. De Vos i D.O. Okeyo, 2003. Annotated checklist of the freshwater fishes of Kenya (excluding the lacustrine haplochromines from Lake Victoria). J. E. Afr. Nat. Hist. 92:11-47.
* ↑ Hopson, A.J. i J. Hopson, 1982. The fishes of Lake Turkana with a description of three new species: Alestes ferox sp. nov., Alestes minutus sp. nov. (Pisces: Characidae) and Barbus turkanae sp. nov. (Pisces: Cyprinidae). p. 283-347. A: A.J. Hopson (ed.) Lake Turkana. A report on the findings of the Lake Turkana project 1972-1975. Overseas Development Administration, Londres. 1873 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Paugy, D., 1984. Characidae. p. 140-183. A: J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ORSTOM, París i MRAC, Tervuren. Vol. 1.
* Paugy, D., 1986. Révision systématique des Alestes et Brycinus africains (Pisces, Characidae). Collection Études et Thèses. Éditions de l'O.R.S.T.O.M., París. 295 p.
* Paugy, D., 1990. Characidae. p. 195-236. A: C. Lévêque, D. Paugy i G.G. Teugels (eds.) Faune des poissons d'eaux douces et saumâtres de l'Afrique de l'Ouest. Tom I. Coll. Faune Tropicale n° XXVIII. Musée Royal de l'Afrique Centrale, Tervuren i O.R.S.T.O.M., París, 384 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Tjörnin

El Tjörnin (també anomenat Reykjavíkurtjörn, 'el llac de Reykjavík') és un petit llac situat dins de Reykjavík, la capital d'Islàndia.

## Característiques

Malgrat les seves reduïdes dimensions és un dels més coneguts de l'illa, gràcies a la seva posició en l'entorn ciutadà, al nord-oest del cèntric districte de Miðborg, prop de l'Ajuntament i de diversos museus. Els edificis de la Universitat d'Islàndia es troben als voltants .
Es congela a l'hivern, però les autoritats escalfen i descongelen una part amb aigües termals destinada a les aus aquàtiques, en particular cignes, ànecs i oques.

## Enllaços externs

* Flippi.net
# Fernando Sanz

Fernando Sanz és el nom dels següents personatges:
* Fernando Sanz Durán (Madrid, 1974), futbolista espanyol i president del Málaga CF
* Fernando Sanz y Martínez de Arizala (Madrid, 1881 - Pau, 1925), ciclista madrileny
# August de Rull i Artós

August de Rull i Artós (Barcelona, 7 d'octubre de 1867 - 1937) fou un financer i polític català, ennoblit amb el títol de comte de Casa Rull.

## Biografia

Va néixer al carrer de l'Arc de Sant Agustí de Barcelona, fill del catedràtic de Medicina Joan de Rull i Xuriach i de Mercè d'Artós i Mornau, ambdós naturals de Barcelona.
Enginyer de professió, fou arxiver i president en 1893 i 1901 de l'Associació d'Enginyers Industrials i el 1922 president del Patronat de l'Escola Industrial de Barcelona. Fou soci de la Cambra de Comerç, Indústria i Navegació de Barcelona, i de la Societat Econòmica Barcelonesa d'Amics del País. A les eleccions municipals de 1917 fou elegit regidor a l'Ajuntament de Barcelona pel Districte 4 dins les llistes de la Lliga Regionalista. El 1930 tornà a ser escollit regidor. Entre altres càrrecs, el 1926 fou president de la junta d'accionistes del Gran Teatre del Liceu, el 1907 vocal de la Junta de la Cambra Oficial de la Propietat i el 1934 vocal de la Comissió de Reorganització de l'Institut d'Investigacions Econòmiques de la Generalitat de Catalunya.

## Referències

* ↑ «Joan de Rull i Xuriach». Galeria de Metges Catalans. Col·legi de Metges de Barcelona.
* ↑ «Naixements any 1867, llibre 3r, foli 321, número 4703». AMCB, 07-10-1867.
* ↑ Julià Cèlia Canyelles. Els governs de la ciutat de Barcelona (1875-1930). Ajuntament de Barcelona, 2013, p.257. ISBN 978-84-9850-461-3.
# 969

El 969 (CMLXIX) fou un any comú començat en divendres del calendari julià.

## Esdeveniments

* Joan I Tsimiscés esdevé emperador romà d'Orient.
* Borís II és coronat tsar de Bulgària.
* El futur papa Silvestre II, Gerbert d'Orlhac, estudia a Vic.

## Naixements

* Olaf I de Noruega

## Necrològiques

* 11 de juliol - Kíivː Olga de Kíiv, aristòcrata varega de la Rus de Kíev venerada com a santa per les esglésies catòlica i ortodoxa (n. 879).
* 11 de desembre - Constantinoble (Imperi Romà d'Orient)ː Nicèfor II Focas, emperador romà d'Orient, assassinat per Joan Tsimiscés.

## Referències

* ↑ Barreiro, Néstor. «Olga de Kiev, la santa patrona de los justicieros por mano propia» (en castellà). Clarín, 16-08-2023. [Consulta: 22 maig 2024].
* ↑ Lleó Diaca Historiae Libri X
* ↑ «ça s'est passé un… 11 décembre» (en francès). Herodote. [Consulta: 9 desembre 2020].
# Brachypteryx

Brachypteryx és un gènere d'aus de la família dels muscicàpids (Muscicapidae). Aquests ocells habiten als boscos del sud-est asiàtic.

## Llistat d'espècies

Segons la Classificació del Congrés Ornitològic Internacional (versió 12.1, 2022) aquest gènere està format per 6 espècies:
* Brachypteryx cruralis - Alacurt de l'Himàlaia.
* Brachypteryx goodfellowi - Alacurt de Taiwan
* Brachypteryx hyperythra - Alacurt ventre-rogenc.
* Brachypteryx leucophris - Alacurt menut.
* Brachypteryx montana.
* Brachypteryx sinensis - Alacurt de la Xina.
Tanmateix, el Handook of the Birds of the World i la quarta versió de la BirdLife International Checklist of the birds of the world (desembre 2019), comptarien 10 espècies, però seguint un altre criteri taxonòmic, amb la següent divergència:
- Les diferents subespècies del tàxon Brachypteryx montana es dividirien en cinc espècies diferents:
* Brachypteryx montana (stricto sensu) - Alacurt de Java.
* Brachypteryx poliogyna - Alacurt de les Filipines.
* Brachypteryx erythrogyna - Alacurt de Borneo.
* Brachypteryx saturata - Alacurt de Sumatra.
* Brachypteryx floris - Alacurt de l'illa de Flores.

## Referències

* ↑ «Chats, Old World flycatchers». IOC World Bird List Version 12.1. International Ornithologists' Union, 01-01-2022. [Consulta: 16 gener 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 703. ISBN 978-84-16728-37-4.
# Ma Chao

    En aquest nom xinès, el cognom és Ma.
Ma Chao (176-222 EC) va ser el fill major de Ma Teng i un general militar durant els períodes de la tardana Dinastia Han Oriental i els Tres Regnes de la història xinesa. En la novel·la històrica del Romanç dels Tres Regnes del segle xiv de Luo Guanzhong ell rep el sobrenom de "Ma Chao l'Esplèndid" a causa de la seva elaborada armadura i la seva gran habilitat com a guerrer. Ma Chao és recordat com un dels Cinc Generals Tigres de Shu Han, popularitzat per la novel·la de Luo.

## Vegeu també

* Llista de persones dels Tres Regnes

## Bibliografia

* Chen, Shou. 三国志全译. ed. Wu Shundong, Tan Shuchun, Chen Aiping. ISBN 7-221-03447-8.
* Chen, Shou. 白话三囯志. ISBN 7-5325-2115-X.
* Fang, Shiming. 三国人物散论. ISBN 7-5325-2755-7
* Zhang, Dake. 三囯人物新传. ISBN 7-5075-1421-8

## Enllaços externs

* Arxius Kongming sobre la Traducció del San Guo Zhi de la biografia de Ma Chao (anglès)
* Biografia de Ma Chao al Romanç dels Tres Regnes Arxivat 2008-07-05 a Wayback Machine. (anglès)
# Tre Valli Varesine femenina

La Tre Valli Varesine és una competició ciclista professional que es disputa en un sol dia i que es disputa anualment pels voltants de Varese, a la província homònima, a la Llombardia.
Es disputa des del 2021 on la primera vencedora fou Arlenis Sierra i és la versió femenina de Tre Valli Varesine. Està integrada dins la categoria de curses 1.2 de la UCI.

## Palmarès

| Any | Vencedora | Segona | Tercera |
| 2021 | Arlenis Sierra Cañadilla | Margarita Victoria García Cañellas | Rachel Neylan |
| 2022 | Elisa Longo Borghini | Veronica Ewers | Ane Santesteban González |
| 2023 | Liane Lippert | Cecilie Uttrup Ludwig | Elisa Balsamo |
| 2024 | Cédrine Kerbaol | Silvia Persico | Liane Lippert |

## Vegeu també

* Tre Valli Varesine

## Referències

* ↑ «Arlenis Sierra bate a Mavi García en Tres Valles Varesinos» (en castellà). Confederación Panamericana de Ciclismo (COPACI), 05-10-2021. [Consulta: 5 octubre 2022].
# August von Gödrich

August von Gödrich o Anton Gödrich (Gerlsdorf-Fulnek, 25 de setembre de 1859 – Fulnek, 16 de març de 1942) va ser un ciclista alemany que va participar en els Jocs Olímpics d'Atenes de 1896.
Gödrich va prendre part en la cursa en línia per carretera, de 87 km entre Atenes i Marató i tornada a Atenes, aconseguint la segona posició, per darrere el grec Aristidis Konstandinidis.

## Referències

* 1 2 «Olympedia – Anton Gödrich». [Consulta: 22 novembre 2022].
# Engels

«Engels» té aquests significats:
* Friedrich Engels (Barmen, 1820 - Londres, 1895), filòsof socialista alemany i creador amb Karl Marx, de la teoria comunista
** Engels (Rússia), ciutat de Rússia de l'óblast de Saràtov anomenada en honor de l'anterior
** Engels-2, base aèria militar russa situada prop de la ciutat
* Addy Engels (1977), ciclista neerlandès
* Jan Engels o Jean Engels (Sint-Genesius-Rode, 1922 - Heverlee, 1972), ciclista belga
# Ma Haijun

    En aquest nom xinès, el cognom és Wu.
Ma Haijun (en xinès: 马海军, 1 de gener de 1985) és un ciclista xinès, professional del 2009 al 2012.

## Palmarès

* 2007
** Campió de món Elit B en contrarellotge
** Vencedor d'una etapa al Tour del Mar de la Xina Meridional

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Verbum nobile

Verbum nobile (títol original en polonès, en català La paraula d'un noble) és una obra dramaticomusical en un acte composta el 1860 per Stanisław Moniuszko sobre un llibret en polonès de Jan Chęciński. Es va estrenar l'1 de gener de 1861 al Gran Teatre de Varsòvia.

## Referències

* ↑ «Dades de l'òpera» (en alemany). Operone. Arxivat de l'original el 18 de maig 2018. [Consulta: 17 maig 2018].